[{"text_idx": "#000000", "text": "Veebruar \u201clend ja\u0308tkub\u201d 2021 kokkuvo\u0303te"}, {"text_idx": "#000001", "text": "Ei raatsinud pealkirjast lendamise teemat taaskord va\u0308lja ja\u0308tta. Finantsturgudel oli ja\u0308lle va\u0308ga hea kuu ja ka minu IB aktsiaportfell tegi kuuga ligi 12% tootlust. Pole paha, aasta tootluse eesma\u0308rk u\u0308he kuuga! Aga eks kuud pole vennad, vabalt vo\u0303ib mo\u0303ni suurem langus ka tulla."}, {"text_idx": "#000002", "text": "Muidu oli a\u0308ge talvine kuu, sellist talve ma\u0308letan viimati siis kui me Kariibi merel kruiisil olime ja meie maja Airbnb ku\u0308lalised lume- ja ku\u0308lmavangi ja\u0308id. Seekord oli veidi sarnane tunne kui Pa\u0308rnust koju jo\u0303udsime \u2013 autot lumehangest va\u0308ga na\u0308ha ei olnud. Veebruaris sai ko\u0303vasti ka suusatamas ja kelgutamas ka\u0308idud, isegi Tartu Maraton sai mingis meeltesegaduses ja\u0308lle ette vo\u0303etud. Tegelikult oli va\u0308ga mo\u0303nus muidugi, ja\u0308ine rada ja paaristo\u0303uge..."}, {"text_idx": "#000004", "text": "Veel ja\u0308a\u0308b veebruarist meelde Duo Loftide avamispidu ja Scandiumi meeskonna matk Nelija\u0308rvel. Lisaks veetsime u\u0308he pika na\u0308dalavahetuse Pa\u0308rnus ja koolivaheajal viisime mudilased Elvasse vanemate juurde hoiule. Ise saime samal ajal Mariaga ohtralt aktsiaraamatut toimetada, kujundada ja viimistleda. Tahaks raporteerida, et 1. ma\u0308rtsil la\u0308ks tru\u0308kki nagu oli plaanis, kuid tegelikult veel isegi ta\u0308na (3. ma\u0308rtsil) plaanis viimast lihvi anda. Tahaks o\u0308elda, et kaua tehtud, kaunikene. No loodame, sisu on igata\u0308hes ku\u0308ll hea. Eks viimastel aastatel on bo\u0308rsidel ka niipalju po\u0303nevat juhtunud, et on millest kirjutada..."}, {"text_idx": "#000005", "text": "Millalgi vo\u0303iks lausa eraldi postituse teha, mis viie aastaga juhtunud on. Po\u0303nev oli lugeda ennustust, et Amazonist vo\u0303iks millalgi saada triljonilise turuva\u0308a\u0308rtusega ettevo\u0303te. Ja mo\u0303elda vaid, et Apple on jo\u0303udnud selle aja jooksul nii esimese kui ka teise triljonini. Igasugustest Reddititest, SPACidest ja muudest pa\u0308evakajalistest teemadest ra\u0308a\u0308kimata. Uuendasin a\u0308ra ka Tallinna bo\u0308rsi tootluse tabeli ja samad trendid on ja\u0308tkunud. Positiivset pikemaajalist tootlust on pakkunud LHV, Kaubamaja, Merko, Harju Elekter ja Tallinna Vesi. Kaotajad on edasi kaotanud."}, {"text_idx": "#000007", "text": "Alustame siiski hoopis kinnisvarast. Nagu juba mainitud, kulmineerus mitme aasta pikkune to\u0308o\u0308 Duo Loftide avamispeoga. Tegemist on Tartu luksuslikuima kortermajaga ja kes veel pole uudistamas ka\u0308inud, siis majas on ka kaks kohvikut ning saab u\u0308ldaladega tutvuda. Carmen ja tema tubli tiim said uue koduka ka valmis. Panen va\u0308ikese tutvustava video ka siia u\u0308les:"}, {"text_idx": "#000009", "text": "Aktsiates oli tegus kuu. Tegin kiired tehingud Harju Elektriga ja ostsin COOPi ja Merkot juurde. Kuu lo\u0303pus saabus kaua oodatud Buffetti kiri ja eelmise aasta kokkuvo\u0303te. Ostsin vahepeal Berkshiret juurde ka. Tore lugeda, et ettevo\u0303te ja\u0308tkab oma aktsiate tagasiostu ja et koguni 5% osteti eelmisel aastal kokku. Ja\u0308tkame samas vaimus! Soovitan lugeda raamatut \u201cOutsiders\u201d William Thorndike sulest, seal on u\u0308ks peatu\u0308kk Teledyne-st ja selle juhist Henry Singletonist. Buffett ja Munger on mo\u0303lemad muuseas Singletoni suured austajad ja Berkshire paljuski Teledyne ja\u0308rgi ehitatud (autonoomsed osakonnad, keskne kapitalijuhtimine). Singleton oli legendaarne oma aktsiate tagasiostja, na\u0308iteks ostis Teledyne 1980. aastal oksjoni ka\u0308igus tagasi u\u0308le 20% ettevo\u0303tte aktsiatest, kasutades selleks fikseeritud intressiga laenuraha. Oleks oodanud Buffettilt sarnast agressiivsust, aga noh, 5% on ka abiks! Eriti mo\u0303tlema panev on siin juures see, et ettevo\u0303tte vaba raha hulk eriliselt ei kahanenud. Andsin A\u0308ripa\u0308evale kiire kommentaari ka Berkshire osas. Mulle meeldis kirjast veel see idee, et kui tahad kaua elada, hoia portfellis Berkshire aktsiaid!"}, {"text_idx": "#000010", "text": "Selline see veebruar oli. Ma\u0308rtsis katsume kaugto\u0308o\u0308d teha ja viirusest eemale hoida. Ideaalis peaksin u\u0308hte Funderbeami rahakaasamist ka juhtima..."}, {"text_idx": "#000013", "text": "Turu tipus ka\u0308isime a\u0308ra ja nu\u0308u\u0308d tuleb korralik langus.\nVo\u0303lakirja ma\u0308a\u0308raks ennustatakse 3% ja see on to\u0303sine argument aktsiate mu\u0308u\u0308giks."}, {"text_idx": "#000015", "text": "Miks Funderbeami rahastused ko\u0303ik saladuskatte all hoitakse? Vo\u0303iks olla mingi pipeline, kus potentsiaalsed investorid na\u0308eksid, millal ja mida oodata vo\u0303iks (millises faasis mingi taotlus on jms). Noteeritud bo\u0308rsil ju ka ra\u0308a\u0308gitakse, et kes tulemas jms."}, {"text_idx": "#000017", "text": "Kui suur no\u0303udlus Loftide ja\u0308rgi on. Ruutmeetri hind on paganama kirves.\nTurundus on teil ja\u0308llegi hea."}, {"text_idx": "#000019", "text": "Kas oled no\u0303us jagama arvamust PTR1 suhtes, mis Sul kunagi va\u0308hemalt portfellis oli.\nTuruva\u0308a\u0308rtus on ca 9milj., varasid/kinnisvara/rendivara ca 26 milj, seda peale trahviraha eraldamist (?)."}, {"text_idx": "#000020", "text": "Siin on lause, et tax authority 8 aasta jooksul soovitab mitte div. maksta, aktsiona\u0308ride otsusest hetkel ei saa aru sel teemal."}, {"text_idx": "#000026", "text": "Optsioonide mu\u0308u\u0308mine passiivse sissetuleku allikana\n2022. aasta kokkuvo\u0303te \u2013 oli alles aasta!"}, {"text_idx": "#000027", "text": "Minust Minu nimi on Jaak Roosaare, olen investor, 50% Klubi asutajaliige ja \u201cRikkaks Saamise O\u0303piku\u201d autor. Ka\u0308esolevast blogist leiad minu mo\u0303tteid majanduse, investeerimise ja u\u0308ldse elu kohta. Lisaks on Sul vo\u0303imalik tutvuda minu tegevustega ja projektidega erinevatest valdkondades."}, {"text_idx": "#000028", "text": "Minu nimi on Jaak Roosaare, olen investor, 50% Klubi asutajaliige ja \u201cRikkaks Saamise O\u0303piku\u201d autor. Ka\u0308esolevast blogist leiad minu mo\u0303tteid majanduse, investeerimise ja u\u0308ldse elu kohta. Lisaks on Sul vo\u0303imalik tutvuda minu tegevustega ja projektidega erinevatest valdkondades."}, {"text_idx": "#000029", "text": "Optsioonide mu\u0308u\u0308mine passiivse sissetuleku allikana\n2022. aasta kokkuvo\u0303te \u2013 oli alles aasta!\nJo\u0303ulupakkumised ja uue aasta plaan"}]